Ur gwener goanv evel ar re all nepell diouzh bourk Lohueg. Emañ Yann Geignard o sikour e amezegez Emilie r Chamm da fagodiñ goude un tamm divazhiañ a zo bet graet war ar chleuz a zisparti o daou di deus an hent. Chomet ez eus en kerzh Yann ur mekanik fagodiñ deus ti Tanvez gwechall, ha chomet eo choazh a-ratre, ar pezh a zo prisius-kenañ evit ur strell evel hemañ. Fagodiñ gant ar vranell en-dro, biken hat ! se zo mat evit tud a ziwarlerch.  - Sell, m eus aon zo  ur plach koant evidout adarre, eme Emilie en ur bozañ ur vriad bleñchoù etre javelloù ar mekanik. Treiñ a ra Yann. Un oto cheuch zo o paouez arestiñ dirak e di, ha neo ket ur plach, mes div, a zo o tont er-maez diouti. Frotañ a ra ar paotr kozh e zaouarn leun a chlazadur hag a vardouz war e vragoù ha mont en-dro sag e di. Ur wech arruet tostoch, ech anavez Muriel Derrien ; eben, an hini a oa o kas ar wetur, zo ur plach en oadoù ganti ivez. Ankouaet en doa petra a oa tremenet disul diwezhañ ; gwir  eo, honnezh, merch Louise Derrien, deus un tu bennak er Chore, Kore Plougras evel-just, a oa deuet da welet anezhañ ; gast, un hanter dortad en doa tapet a-raok kreisteiz, ha...  - A, setu ma salver ! a estlamm unan eus ar merched en un doare divergont.  Chom a ra Yann a-sav. Petra choari gante ? Evet o-deus ? Kendelcher a ra war-zu an div vaouez.  - Mont mat a ra, Muriel ? emezañ. Ober a ra ur salud gant e benn dar plach all.  - Brutal ! Gwelloch evit se neus ket moien, Yann.  Gwelet a rit ? emezi en ur ober un hanter dro warni hech-unan, evel ur plach yaouank o tiskouez he brozh nevez dur milouer.  - Eeeeh, ran ket.Mont a reomp e-barzh an ti ? Eskuzit al loustoni, e oan o labourat er-maez war-dro keuneud gleb.  Mont a reont o-zri en ti. Chom a ra dipitet Emilie ; ne glevo ket an nemorant deus ar gaoz, ha ne oar ket memes piv eo ar vaouez yaouank a oa och ober kizoù dirak Yann Geignard, na perak e oa hemañ Salver ar bed, pe da nebeutañ hini an div blach.    - Ha neuze, Muriel ?  - Memestra, Yann, noch ket dall ! Welit ket ? Tri gilo hag hanter-kant fenoz, en em bouezañ m boa graet evit beure. Hag er sizhun tremenet e oan en tu all da dri-ugent ! Re laosk, re frank tout ma dilhad kenkent ha dimeurzh. Ranket m eus mont supresemis da Grech Leon du-mañ, da glask dilhad a zougen pa oan plach yaouank choazh. Eüruzamant, Mamm zo unan gorren-gorren, kentoch. Ha bremañ eo ar ment 40 a zegouezh din.  Ma, kaer en deus sellet ha soñjal, 40 pe 50 pe  zoken 60, se zo ingal evit Yann. Emañ Muriel o tigeriñ he sach hag o furchal ennañ. Tennañ a ra ur bilhed .  - Hemañ zo evidoch, emezi. Ha ma chellit ober un dra bennaket evit Karine, hag a zo deuet ganin...  Karine homañ neuze...Ur vaouez kapabl, o vouschoarzhin da Yann hag o chortoz ur burzhud ivez.  - Ya, me zo o labourat asambles gant Muriel, ha dimeurzh diwezhañ moamp gwelet anezhi o tont ken youst hag ur wialenn. Setu meump klevet tout an doare, ha daet on ivez da welet...  Da  welet hag-eñ e chellfen ober un dra bennaket, evel-just, a soñj Yann. Ma, homañ gant he chaoz e-giz tud Boulvriag pe Sant-Nikolaz zo founnusoch evit Muriel, da vihanañ, setu ne vo ket difrouezh al labour. Emañ-hi o chortoz ur respont deus ma ferzh.  - Bon, gourvezit war ar chanape dirak an tele.  Distagañ a ra ar peizant kozh ar formulenn hud, teir gwech. Diskontañ a ra an dro-mañ eus chwech betek unan, rak startoch e vo ar jeu. Ur wech fin an abadenn hag aet kuit an div blach, ech a  betek e vern teil. Nag ur samm a oa war e chouk ar wech-mañ !    Nan ket da gontañ deoch kement pratik a zeuas evel-henn da welet Yann Geignard. Holl verched labourva Muriel Derrien, an eil war-lerch eben. Tro o bugale, goude : merched lise Montroulez, peder bep gwech er memes gwetur, tri devezh a-renk. Kement-all gant merched skolaj ar seurezed, ar sizhun war-lerch, pemzek anezhe en holl. Ha tud deus Bolazeg, Skrignak, Kalanel, Plougras, Plourach, Logivi, ha Lohueg evel-just. Ken e veze  alies div pe deir blach o chortoz o zro en antre, hag a-wechoù er-maez, dindan an amzer. Ha goude pep diskontadenn ech ae Yann dindan ar glav hag an avel den em zivechiañ deus kleñvedoù ar merched war e vern teil, e korn Park ar Chreiz, tro-kein de hangar.